
Līgums Nr. ŠN 2024/95 
Par ģeotehniskās izpētes pakalpojumiem

Rīgā,			                                               	     Līguma datums ir pēdējā pievienotā drošā 
elektroniskā paraksta un tā laika zīmoga datums

Valsts sabiedrība ar ierobežotu atbildību „Šampētera nams”, vienotais reģistrācijas Nr.50003000771, tās valdes locekles Kristīnes Krūmiņas personā, kura rīkojas uz sabiedrības statūtu pamata, (turpmāk – Pasūtītājs) no vienas puses, un
SIA “Intergeo Baltic”, reģ. Nr. 40103884728, tās valdes locekļa Raivo Nikolajeva personā, kas rīkojas uz sabiedrības statūtu pamata, (turpmāk – Izpildītājs), no otras puses, abas kopā sauktas Puses, katra atsevišķi Puse,
pamatojoties uz iepirkuma “Topogrāfiskās uzmērīšanas un ģeotehniskās izpētes pakalpojumi” (iepirkuma identifikācijas Nr. ŠN 2024/15) 2.daļas rezultātiem (turpmāk – iepirkums), noslēdz šādu Līgumu (turpmāk – Līgums):

1. Līguma priekšmets
Pasūtītājs uzdod un Izpildītājs apņemas ar savu darba spēku, darba rīkiem, materiāliem un ierīcēm pēc Pasūtītāja uzdevuma veikt Eiropas Savienības fonda projekta Nr. 4.3.1.2/1/24/I/001 “Ģimeniskai videi pietuvinātu pakalpojumu infrastruktūras izveide bērniem ar smagiem un ļoti smagiem funkcionāliem traucējumiem” īstenošanas ietvaros nepieciešamos ģeotehniskās, tostarp hidroģeoloģiskās izpētes pakalpojumus (turpmāk – Pakalpojums) atbilstoši Līguma nosacījumiem, Tehniskajā specifikācijā (1.pielikums) norādītajām prasībām un izcenojumiem, kas norādīti Finanšu piedāvājumā (3.pielikums) un normatīvajiem aktiem, kas regulē Pakalpojuma izpildi.

2. Līguma darbības termiņš
Līgums stājas spēkā pēc tā abpusējas parakstīšanas un ir spēkā 36 (trīsdesmit sešus) mēnešus vai līdz brīdim kamēr pilnībā iztērēta Līguma 3.1. punktā minētā summa (atkarībā no tā, kurš no nosacījumiem iestāsies pirmais) un pilnīgai Līguma saistību izpildei.

3. Līguma summa un norēķinu kārtība
Kopējā Līguma summa par Darbu izpildi nepārsniedz 20000 EUR (divdesmit tūkstoši euro, 00 centi) bez pievienotās vērtības nodokļa (turpmāk – Līgumcena). Pievienotās vērtības nodoklis tiek maksāts papildus normatīvajos aktos noteiktā apmērā un kārtībā. Atlīdzība par Līguma 1.punktā  paredzēto Darbu veikšanu ir saskaņā ar Izpildītāja Finanšu piedāvājumā noteiktajiem izcenojumiem (3.pielikums). Atlīdzību par šajā Līgumā paredzēto Darbu veikšanu Pasūtītājs samaksā Izpildītājam pēc faktiski veiktajiem Darbiem saskaņā Izpildītāja Finanšu piedāvājumā noteiktajiem atsevišķu Darbu izcenojumiem  vai papildu Darbu izcenojumiem.
Līguma summa ietver visas izmaksas, kas saistītas ar Līgumā paredzēto Darbu veikšanu pilnā apjomā, t.sk. materiālu, darba organizācijas, transporta izmaksas, administratīvās izmaksas, visus nodokļus un nodevas un citas izmaksas saskaņā ar Līguma saistību izpildi. 
Darbus Izpildītājs nodod Pasūtītājam, pamatojoties uz Līguma 4.punktā noteikto kārtību un iesniedzot Pasūtītājam no savas puses parakstītu Darbu pieņemšanas un nodošanas aktu (turpmāk – Akts) un rēķinu par Darbu izpildi. 
Pušu parakstīts Pakalpojuma nodošanas un pieņemšanas akts ir pamats rēķina izrakstīšanai par Pakalpojuma izpildi.
Pasūtītājs veic samaksu par kvalitatīvi un laikā paveiktu Pakalpojumu saskaņā ar Darba uzdevumu (2.pielikums) un tajā noteiktajos termiņos, apjomā un kārtībā.
Samaksa par Pakalpojumu tiek veikta 20 (divdesmit) dienu laikā, pamatojoties uz abpusēji parakstītu nodošanas un pieņemšanas aktu un Izpildītāja izsniegto rēķinu, pārskaitot rēķinā norādīto summu uz Līgumā norādīto Izpildītāja bankas kontu. Rēķinā minētās summas ietver visus valsts nodokļus un nodevas.
Līguma darbības laikā Pakalpojuma izpildes cenas pēc Izpildītāja iniciatīvas netiks paaugstinātas, izņemot, ja tam ir objektīvi iemesli. Līguma izpratnē par objektīviem iemesliem uzskatāmas cenu izmaiņas attiecīgajā nozarē, kuras nav atkarīgas no Pusēm, bet ko nosaka kompetenta valsts vai pašvaldības institūcija, bez kuras pakalpojumu saņemšanas nav iespējama Pakalpojuma izpilde. Izmaiņas var tikt veiktas, pamatojoties uz augstāk minēto iestāžu apstiprinātiem pakalpojumu izcenojumiem.

4. Pakalpojuma pasūtīšanas, izpildes un nodošanas kārtība
Pasūtītājs pasūta Pakalpojumu, nosūtot elektroniski Izpildītāja Līgumā norādītajai pilnvarotajai personai Darba uzdevumu ar Pakalpojuma veicamo apjomu un izmaksām atbilstoši izcenojumiem, kas norādīti Līguma 3.pielikumā (Finanšu piedāvājums). 
Izpildītājs Pakalpojumu veic termiņā, kāds noteikts Darba uzdevumā saskaņā ar Līguma 4.1.punktu katram konkrētajam Pakalpojumam.
Izpildītājs ne vēlāk kā 5 (piecu) dienu laikā pēc Līguma 4.1. punktā minētā Darba uzdevuma  saņemšanas, apstiprina darba izpildi, nosūtot Pasūtītājam saskaņotu Darba uzdevumu uz e-pastu: info@sampeteranams.lv. Darba uzdevumā noteiktā Pakalpojuma izpildes termiņu skaita no Izpildītāja apstiprinājuma saņemšanas dienas.  
Pasūtītājs ir tiesīgs pieprasīt Izpildītājam iesniegt rakstisku atskaiti par Pakalpojuma izpildes gaitu, nosakot vismaz 5 (piecu) dienu termiņu atskaites iesniegšanai no pieprasījuma saņemšanas dienas.
Par apstākļiem, kas var ietekmēt Pakalpojuma kvalitāti vai izpildes termiņus, Izpildītājam nekavējoties, bet ne vēlāk kā 5 (piecu) darba dienu laikā no brīža, kad tas uzzinājis, vai tam vajadzēja uzzināt par šiem apstākļiem, jābrīdina Pasūtītāja pilnvarotais pārstāvis un jāiesniedz ietekmes uz konkrētā Pakalpojuma izpildi novērtējums.
Ja no Izpildītāja neatkarīgu un objektīvu iemeslu dēļ nav iespējams ievērot Līguma 4.2. punktā minēto izpildes termiņu, par ko Izpildītājs savlaicīgi ir informējis Pasūtītāju un nosūtījis Pasūtītājam attiecīgo paziņojumu (Līguma 4.5.punkts), Pusēm rakstveidā vienojoties, Pakalpojuma izpildes termiņš var tikt pagarināts.
Izpildītājam nav tiesības pretendēt uz konkrētā Pakalpojuma izpildes termiņu pagarināšanu Līgumā noteiktajos gadījumos, ja Izpildītājs nav savlaicīgi rakstiski paziņojis Pasūtītāja pilnvarotajam pārstāvim par Līguma 4.5.punktā minētajiem apstākļiem.
Izpildītājs iesniedz Pakalpojuma rezultātā izstrādātos dokumentus - izstrādātu ģeotehniskās izpētes pārskatu elektroniskā formātā (e-doc, PDF) kopā ar Pakalpojuma nodošanas un pieņemšanas aktu, nosūtot tos uz Pasūtītāja e-pastu: info@sampeteranams.lv. Pasūtītājs izskata ar Pakalpojuma nodošanas un pieņemšanas aktu iesniegtos dokumentus 5 (piecu) darba dienu laikā pēc to saņemšanas un paraksta Pakalpojumu nodošanas un pieņemšanas aktu, ja konkrētais Pakalpojums veikts kvalitatīvi, vai nosūta Izpildītājam uz Līgumā norādīto e-pastu pretenziju par konkrētā Pakalpojuma izpildē konstatētām neatbilstībām un uzdod Izpildītājam kļūdas novērst.
Pēc Līguma 4.9.punktā minētās pretenzijas saņemšanas Izpildītājs 7 (septiņu) dienu laikā par saviem līdzekļiem veic Pasūtītāja norādīto kļūdu labošanu un saskaņā ar Līguma 4.8.punktu iesniedz koriģētus Pakalpojuma rezultātā izstrādātos dokumentus kopā ar jaunu Pakalpojumu nodošanas un pieņemšanas aktu.

5. Pušu saistības
5.1. Izpildītājs apņemas:
5.1.1. nodrošināt Pakalpojumu atbilstoši normatīvajiem aktiem, kas regulē Pakalpojuma veikšanu, ar nepieciešamajiem materiāliem, kvalificētu un sertificētu personu, kas norādīta iepirkumā;
5.1.2. informēt Pasūtītāju par apstākļiem, kas traucē uzsākt, ierobežo vai kavē Pakalpojuma  izpildi noteiktajā termiņā un apjomā;
5.1.3. novērst Pasūtītāja vai tā pilnvarotās personas pretenzijas par konkrētā Pakalpojuma  izpildi saskaņā ar Līgumā noteikto;
5.1.4. nomainīt Pakalpojuma izpildē iesaistīto sertificēto personu 5 (piecu) dienu laikā, ja to pieprasa Pasūtītājs un pamato ar kādu no šādiem iemesliem:
5.1.4.1. konstatēta atkārtota pavirša savu pienākumu pildīšana;
5.1.4.2. nekompetence vai nolaidība;
5.1.4.3. Līgumā noteikto saistību vai pienākumu nepildīšana;
5.1.4.4. atkārtota tādu darbību veikšana, kas kaitē drošībai, veselībai vai vides aizsardzībai.
Izpildītāja piedāvātajai sertificētajai personai ir spēkā esoša civiltiesiskās atbildības apdrošināšana atbilstoši Ministru kabineta 2010.gada 1.novembra noteikumiem Nr.1011 „Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā”.
5.2. Pasūtītājs:
5.2.1. sagatavo un ar Darba uzdevumu izsniedz Izpildītājam Pasūtītāja rīcībā esošo dokumentāciju, kas nepieciešama Pakalpojuma izpildei;
5.2.2. veic maksājumus par kvalitatīvi un savlaicīgi veiktu Pakalpojumu saskaņā ar Līguma 3.sadaļā noteikto norēķinu kārtību;
5.2.3. ir tiesīgs izvirzīt prasības un norādījumus Pakalpojumu izpildei;
5.2.4. pilnībā vai daļēji apturēt Līguma izpildi, ja Izpildītājs neievēro Līgumā noteiktās  saistības, līdz pārkāpuma novēršanai vai zaudējumu segšanai, paziņojot par to Izpildītājam 1 (vienu) darba dienu iepriekš;
5.2.5. ir tiesīgs jebkurā brīdī veikt Pakalpojuma un tā izpildes pārbaudi, pārbaudot tā atbilstību Līgumam un tā pielikumiem, kā arī normatīvo aktu, kas reglamentē Līgumā noteikto Pakalpojumu izpildi, prasībām. Šajā punktā noteiktās pārbaudes var veikt pats Pasūtītājs, kā arī Pasūtītājs pēc saviem ieskatiem ir tiesīgs pieaicināt citas personas šajā punktā noteikto pārbaužu veikšanai;
5.2.6. neapmaksāt nekvalitatīvi sniegtu Pakalpojumu, ja tas neatbilst Līguma noteikumiem vai normatīvajiem aktiem, apmaksu veicot tikai par kvalitatīvi un faktiski saņemtu Pakalpojumiem, ko ir akceptējis Pasūtītājs.

6. Pušu atbildība
6.1. Par Līgumā minēto saistību neizpildi vai nepienācīgu izpildi vainīgā Puse pilnā apmērā atlīdzina otrai Pusei nodarītos zaudējumus.
6.2. Pusēm vai to pilnvarotajiem pārstāvjiem nav tiesību pieprasīt to, kas nav ar šo Līgumu vai normatīvajiem aktiem tām piešķirts.
6.3. Ja Izpildītājs nav izpildījis Pakalpojumu kopumā vai kādu tā daļu Līgumā noteiktajā termiņā (Līguma 4.2.punkts) vai/un Izpildītājs nenovērš Līguma 4.10.punktā noteiktajā termiņā konstatētās neatbilstības, Izpildītājs maksā Pasūtītājam līgumsodu 0,5%  apmērā no kopējās Līguma summas par katru nokavēto dienu, bet ne vairāk kā 10% no kopējās Līguma summas. 
6.4. Ja Izpildītājs neuzsāk katra konkrētā Pakalpojuma izpildi Līguma 4.3. punktā noteiktajā termiņā un nesniedz Pasūtītājam apstiprinājumu par Pakalpojuma izpildes uzsākšanu, tad Izpildītājs maksā Pasūtītājam līgumsodu 50,00 EUR (piecdesmit euro, 00 centi)  apmērā par katru šādu konstatēto gadījumu.
6.5. Ja Izpildītājs atsakās no kāda konkrētā Pakalpojuma  izpildes, tad tas maksā Pasūtītājam līgumsodu 100,00 EUR apmērā par katru konstatēto gadījumu.
6.6. Ja Izpildītājs pārkāpj Līguma 11. sadaļas noteikumus, Pasūtītājs ir tiesīgs prasīt no Izpildītāja līgumsodu 50,00 (piecdesmit euro, 00 centi) apmērā par katru šādu gadījumu.
6.7. Ja Pasūtītājs kavē Līguma 3.5.punktā noteikto  maksājuma termiņu, Pasūtītājs maksā Izpildītājam līgumsodu 0,5% apmērā no termiņā neapmaksātās summas, par katru nokavēto dienu, bet ne vairāk kā 10% no termiņā neapmaksātās summas.
Līgumsoda samaksa neatbrīvo Puses no pārējo līgumsaistību izpildes un pienākuma atlīdzināt zaudējumus.
Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Līgumu, pienākas Izpildītājam pirms tā izmaksas Izpildītājam.

7. Personāla un apakšuzņēmēju piesaiste un nomaiņa
7.1. Izpildītājs Pakalpojuma izpildē nodrošina iepirkumā iesniegtajā piedāvājumā norādītos apakšuzņēmējus (ja tādus plānots iesaistīt), personālu un speciālistus. Apakšuzņēmēju sarakstā Izpildītājs norāda apakšuzņēmēja nosaukumu, kontaktinformāciju, pārstāvēttiesīgo personu, nododamo darbu apjomu un apakšuzņēmēja veicamo darbu aprakstu, ciktāl minētā informācija ir zināma. Speciālistu sarakstā Izpildītājs norāda speciālista vārdu, uzvārdu, amata nosaukumu Līguma izpildē, sertifikāta nosaukumu/ izglītības dokumenta nosaukumu, sertifikāta numurs/ izglītības dokumenta numurs.
7.2. Izpildītājam ir pienākums nekavējoties informēt Pasūtītāju par jebkurām izmaiņām apakšuzņēmēju sarakstā un speciālistu sarakstā norādītajā informācijā rakstveidā nosūtot attiecīgu paziņojumu Pasūtītājam uz  Līguma norādīto Pasūtītāja juridisko adresi vai e-adresi. Šādā gadījumā Izpildītājs iesniedz Pasūtītājam aktualizētu apakšuzņēmēju un/vai speciālistu sarakstu, kā arī iepirkuma procedūras nolikumā norādītos speciālista un apakšuzņēmēja kvalifikāciju apliecinošos dokumentus (ja attiecībā uz konkrēto apakšuzņēmēju vai speciālistu nolikumā bija izvirzītas kvalifikācijas prasības). 
7.3. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla, speciālistu un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
7.4. Piedāvājumā norādītā personāla nomaiņa pieļaujama tikai Līgumā noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 8., 9., 10.,11., 12., 13. un 14.punktā minētie izslēgšanas iemesli;
7.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 8., 9., 10.,11., 12., 13. un 14.punktā minētajiem pretendentu izslēgšanas iemesliem;
7.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
Pasūtītājs pieņem lēmumu atļaut vai atteikt iepirkuma procedūrā izraudzītā pretendenta (Līguma puses) personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

8. Līguma grozīšana un pirmstermiņa laušana
8.1. Līgumu var grozīt vai izbeigt tikai Pusēm rakstiski vienojoties.
8.2. Izpildītājam ir tiesības vienpusēji izbeigt Līgumu, iepriekš par to rakstiski paziņojot Pasūtītājam, ja Pasūtītājs kavē Līgumā noteiktu maksājuma samaksas termiņu vairāk kā 30 kalendārās dienas.
Pasūtītājam ir tiesības vienpusēji izbeigt Līgumu, iepriekš par to rakstiski paziņojot Izpildītājam gadījumos, ja :
8.2.1. Izpildītājs Pakalpojuma izpildes termiņu kavē vairāk kā par 15 (piecpadsmit) dienām vai  Pasūtītājs, pieņemot Pakalpojumu atkārtoti, ir konstatējis, ka iepriekš konstatētie trūkumi nav novērsti vai novērsti nepilnīgi;
8.2.2. tiek pasludināts Izpildītāja maksātnespējas process vai tiek uzsākts Izpildītāja likvidācijas process;
8.2.3. Izpildītājs Pakalpojumu nepilda atbilstoši Līguma un tā pielikumu nosacījumiem;
8.2.4. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.panta trešā daļa);
8.2.5. Izpildītājs atsakās novērst Pasūtītāja konstatētās kļūdas un trūkumus.
8.3. Līguma laušana no Pasūtītāja puses neatbrīvo Izpildītāju no līgumsoda un Pakalpojuma neizpildes dēļ radīto zaudējumu atmaksas.

9. Nepārvaramas varas apstākļi
9.1. Puses neizvirzīs viens otram pretenzijas, gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
9.2. Puses pēc iespējas nekavējoties, bet ne vēlāk kā 1 (vienas) darba dienas laikā rakstiski informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu  ietekmē. Nepārvaramas varas iestāšanos Līdzēji apstiprina ar attiecīgu, kompetentu iestāžu izziņu.
9.3. Ja nepārvaramas varas apstākļu dēļ Līguma saistības netiek pildītas ilgāk par 2 (divām) nedēļām, katrai Pusei ir tiesības izbeigt Līgumu, par to rakstveidā brīdinot otru Pusi vismaz 5 (piecas) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
9.4. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies nepārvaramas varas rezultātā, kas iestājusies pēc Līguma spēkā stāšanās dienas, kuru nebija iespējas ne paredzēt, ne novērst. Par nepārvaramu varu Puses uzskata ugunsgrēkus, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot šo Līgumu.

10. Personas datu aizsardzība
10.1. Puses apliecina, ka Līgumā norādītos vai saskaņā ar Līguma izpildi nodotos Pušu darbinieku vai trešo personu datus izmantos tikai Līguma izpildei (personas dati tiks apstrādāti tikai saskaņā ar Līguma priekšmetu un Līguma darbības termiņā saskaņā ar spēkā esošo normatīvo aktu prasībām).
10.2. Puses apņemas nodrošināt normatīvo aktu prasībām atbilstošu aizsardzības līmeni otras Puses darbinieku vai trešo personu datiem. Puses apņemas nenodot tālāk trešajām personām Līguma darbības laikā iesniegtos personas datus. Ja saskaņā ar spēkā esošajiem normatīvajiem aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie normatīvie akti.
10.3. Puses ir atbildīgas par personas datu aizsardzības un apstrādes noteikumu ievērošanu.
10.4. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, iebildes, pārskaitot naudas summu pretenzijas iesniedzējam vai samaksājot uzlikto soda naudas summu.
10.5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
11. Konfidencialitāte
11.1. Konfidenciāla informācija Līguma izpratnē ir visa informācija vai dati, kas attiecas uz Pasūtītāju, tā darbību un Pakalpojuma ietvaros iegūtā informācija (neatkarīgi no tā, vai tas ir mutiski, rakstveida formā, datu nesējā vai jebkādā citā veidā), ko Pasūtītājs ir izpaudis Izpildītājam vai Pasūtītāja vārdā ir izpaudusi kāda trešā persona, vai nonākusi Izpildītāja rīcībā, sniedzot Pakalpojumu. 
11.2. Izpildītājs apņemas neizpaust konfidenciālo informāciju ne saviem darbiniekiem, ne trešajām pusēm, izņemot, uzticoties tādiem saviem darbiniekiem, kuriem tas jāzina Pušu sadarbības labā, un ar kuriem noslēgta vienošanās par konfidenciālās informācijas neizpaušanu, kā arī apņemas segt visus zaudējumus, kas varētu rasties konfidenciālās informācijas izpaušanas gadījumā.
11.3. Izpildītājs apņemas neizmantot konfidenciālo informāciju jebkādai komerciāla rakstura lietošanai vai arī neizmantot to pašu vai jebkuras trešās puses labā citādi, kā vien ar Pasūtītāju rakstiski saskaņotā veidā.
11.4. Konfidenciālās informācijas izpaušanas aizliegums ir spēkā neierobežotu laiku pēc Līguma termiņa beigām. Puses ir tiesīgas darīt zināmu noteiktu daļu no konfidenciālās informācijas, tajā skaitā, par Līguma eksistenci, ja šādu pienākumu paredz Latvijas Republikas normatīvie akti vai to pieprasa tiesībsargājošās iestādes.

12.  Papildu noteikumi
12.1. Visi strīdi, nesaskaņas vai prasības, kas Līguma izpildes gaitā izcēlušies starp Pusēm, izskatāmi pārrunu ceļā, kad izlīgums netiek panākts, tad - Latvijas Republikas tiesu instancēs, saskaņā ar spēkā esošajiem normatīvajiem aktiem.
12.2. Līgums ir saistošs Pušu tiesību un saistību pārņēmējiem.
12.3. Izpildītājam nav tiesību nodot Līgumā noteikto saistību izpildi trešajai personai bez Pasūtītāja rakstiskas piekrišanas.
12.4. Parakstot šo Līgumu, abas Puses apliecina, ka ir tiesīgas un pilnvarotas parakstīt šādu satura Līgumu.
12.5. Gadījumā, ja kādai no Pusēm mainās rekvizīti, kas var ietekmēt šī Līguma izpildi, tās pienākums ir 3 (trīs) darba dienu laikā informēt otru Pusi par šīm izmaiņām, pretējā gadījumā pretenzijas par Līgumā uzņemto saistību neizpildi vai nepienācīgu izpildi, kas pamatotas ar izmaiņu nepaziņošanu, netiks uzskatītas par saistošām.
12.6. Kad kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā tie ir maināmi, atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
12.7. Pušu pilnvarotās  personas un kontaktinformācija:
12.7.1. no Pasūtītāja puses: _____________________________________________
12.7.2. no Izpildītāja puses: ____________________________________________
12.8. Šis Līgums ir sagatavots latviešu valodā uz 6 (sešām) lapām un parakstīts ar drošu elektronisko parakstu, kas satur laika zīmogu. Līgumam pievienoti 3 (trīs) pielikumi:
12.8.1. Pielikums Nr.1 – Tehniskā specifikācija;
12.8.2. Pielikums Nr.2 – Darba uzdevums;
12.8.3. Pielikums Nr.3 - Finanšu piedāvājums.

13.  Pušu rekvizīti un paraksti

	Pasūtītājs:
	Izpildītājs:

	VSIA "Šampētera nams"
Reģistrācijas Nr. 50003000771
Ventspils iela 53-2, Rīga, LV-1002
_______________
___________________________



________________/K. Krūmiņa/
	SIA “Intergeo Baltic”
Reģistrācijas Nr. 40103884728 
Braslas iela 19, Rīga, LV-1084
_________________
_____________________________



________________/R. Nikolajevs/

